Document ID: 31989R2440

*****
ΚΑΝΟΝΙΣΜΟΣ (ΕΟΚ) αριθ. 2440/89 ΤΗΣ ΕΠΙΤΡΟΠΗΣ
της 4ης Αυγούστου 1989
περί τροποποιήσεως των κανονισμών (ΕΟΚ) αριθ. 3846/87 και (ΕΟΚ) αριθ. 1700/84 όσον αφορά την ονοματολογία των προϊόντων για τις επιστροφές κατά την εξαγωγή στον τομέα του χοιρείου κρέατος και περί καταργήσεως του κανονισμού (ΕΟΚ) αριθ. 232/83
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 15 παράγραφος 6 και το άρθρο 22,
Εκτιμώντας:
ότι έχει συσταθεί ονοματολογία των επιστροφών από τον κανονισμό (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2069 (4)· ότι είναι αναγκαίο να τροποποιηθεί αυτή η ονοματολογία όσον αφορά τα χοιρομέρια, εμπρόσθια μέρη, ωμοπλάτες χωρίς κόκαλα και να συγκεντρωθούν αυτά τα προϊόντα σε μια μοναδική υποκατηγορία της συνδυασμένης ονοματολογίας για τις επιστροφές εξαγωγών·
ότι σύμφωνα με το άρθρο 5 παράγραφος 3 του κανονισμού (ΕΟΚ) αριθ. 2768/75 του Συμβουλίου της 29ης Οκτωβρίου 1975 περί θεσπίσεως στον τομέα του χοιρείου κρέατος των γενικών κανόνων για τη χορήγηση των επιστροφών κατά την εξαγωγή και των κριτηρίων για τον καθορισμό του ποσού των επιστροφών αυτών (5), είναι δυνατό να αποφασισθεί ότι η επιστροφή για τα προϊόντα του τομέα του χοιρείου κρέατος καθορίζεται εκ των προτέρων κατόπιν αιτήσεως·
ότι οι ειδικές λεπτομέρειες εφαρμογής του καθεστώτος των πιστοποιητικών προκαθορισμού της επιστροφής στον τομέα του χοιρείου κρέατος, έχουν καθορισθεί από τον κανονισμό (ΕΟΚ) αριθ. 1700/84 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 3945/87 (7)· ότι οι διατάξεις αυτές είναι συμπληρωματικές των διατάξεων του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και καθορισμού εκ των προτέρων για τα γεωργικά προϊόντα (8), όπως τροποποιήθηκε τελευταία από τον κανονισμό (ΕΟΚ) αριθ. 1903/89 (9)·
ότι για την καλή διαχείριση των επιστροφών κατά την εξαγωγή είναι αναγκαίο να εκδοθούν τα πιστοποιητικά προκαθορισμού σύμφωνα με τους κωδικούς της ονοματολογίας που αναφέρεται στον κανονισμό (ΕΟΚ) αριθ. 3846/87·
ότι για να απλοποιηθεί η νομοθεσία στον τομέα αυτό, πρέπει να περιληφθούν στον κανονισμό (ΕΟΚ) αριθ. 1700/84 όλες οι ειδικές διατάξεις που διέπουν τον καθορισμό εκ των προτέρων των επιστροφών στον τομέα του χοιρείου κρέατος και να καταργηθεί, κατά συνέπεια, ο κανονισμός (ΕΟΚ) αριθ. 232/83 της Επιτροπής της 28ης Ιανουαρίου 1983 περί καταρτίσεως του καταλόγου των προϊόντων του τομέα του χοιρείου κρέατος που απολαύουν του καθεστώτος του καθορισμού εκ των προτέρων των επιστροφών κατά την εξαγωγή και περί καταργήσεως του κανονισμού (ΕΟΚ) αριθ. 857/78 (10), όπως τροποποιήθηκε τελευταία από τον κανονισμό (ΕΟΚ) αριθ. 3945/87·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ονοματολογία των γεωργικών προϊόντων για τις επιστροφές κατά την εξαγωγή, που αναφέρεται στον τομέα 7 του παραρτήματος του κανονισμού (ΕΟΚ) αριθ. 3846/87 αντικαθίστανται, όσον αφορά τους κωδικούς ΣΟ 0203 19 55 και 0203 29 55 από την ονοματολογία που περιλαμβάνεται στο παράρτημα Ι.
Άρθρο 2
Ο κανονισμός (ΕΟΚ) αριθ. 1700/84 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
«Άρθρο 1
1. Οι επιστροφές κατά την εξαγωγή που προβλέπονται στο άρθρο 15 του κανονισμού (ΕΟΚ) αριθ. 2759/75 καθορίζονται εκ των προτέρων κατόπιν αιτήσεως για όλα τα προϊόντα του τομέα του χοιρείου κρέατος, για τα οποία καθορίζονται αυτές οι επιστροφές.
2. Το πιστοποιητικό προκαθορισμού της επιστροφής ισχύει από την ημερομηνία εκδόσεώς του, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88 της Επιτροπής (* ) ως το τέλος του τρίτου μήνα που ακολουθεί το μήνα της εκδόσεώς του.
3. Το πιστοποιητικό προκαθορισμού ζητείται και εκδίδεται για όλα τα προϊόντα που περιλαμβάνονται σε υποδιαίρεση της ονοματολογίας των γεωργικών προϊόντων για τις επιστροφές κατά την εξαγωγή, που αναφέρεται στο παράρτημα του κανονισμού (ΕΟΚ) αριθ. 3846/87 της Επιτροπής (**), τομέας 7 «Χοίρειο κρέας».
Η αίτηση πιστοποιητικού και το πιστοποιητικό περιλαμβάνουν στη θέση 15 την περιγραφή του εμπορεύματος και στη θέση 16 τον κωδικό των προϊόντων που αναφέρεται στην ανωτέρω αναφερόμενη ονοματολογία.
(*) ΕΕ αριθ. L 331 της 2. 12. 1988, σ. 1
(**) ΕΕ αριθ. L 366 της 24. 12. 1987, σ. 1».
2. Το άρθρο 2 αντικαθίσταται από το ακόλουθο κείμενο:
«Άρθρο 2
1. Το ποσοστό ασφαλείας σχετικά με τα πιστοποιητικά προκαθορισμού της επιστροφής ανέρχεται σε:
- 6 Ecu ανά 100 χιλιόγραμμα καθαρό βάρος, για τα προϊόντα που ανήκουν στους κωδικούς ΣΟ 0103 91 10, 0103 92 19, 0203 11 10, 0203 12 11, 0203 12 19, 0203 19 11, 0203 19 13, 0203 19 15, 0203 19 55, 0203 21 10, 0203 22 11, 0203 22 19, 0203 29 11, 0203 29 13, 0203 29 15, 0203 29 55,
- 10 Ecu ανά 100 χιλιόγραμμα καθαρό βάρος, για όλα τα άλλα προϊόντα για τα οποία καθορίζονται επιστροφές».
3. Στο άρθρο 3 παράγραφος 1 εδάφιο πρώτο, ο όρος «θέση 13» αντικαθίσταται από τον όρο «θέση 7».
4. Η παράγραφος 2 του άρθρου 3 καταργείται.
5. Στο άρθρο 5, το κείμενο της δεύτερη περίπτωσης αντικαθίσταται από το ακόλουθο κείμενο:
«- για το σύνολο των προϊόντων που αναφέρονται στο παράρτημα του κανονισμού (ΕΟΚ) αριθ. 3846/87, τομέας 7, "Χοίρειο κρέας", πριν από τις 10 εκάστου μηνός, οι ποσότητες κατά προϊόν, για τις οποίες έχουν εκδοθεί τον προηγούμενο μήνα πιστοποιητικά προκαθορισμού της επιστροφής.»
6. Το παράρτημα αντικαθίσταται από το παράρτημα ΙΙ του παρόντος κανονισμού.
Άρθρο 3
1. Ο κανονισμός (ΕΟΚ) αριθ. 232/83 καταργείται.
2. Σε όλες τις κοινοτικές πράξεις στις οποίες γίνεται αναφορά στον κανονισμό (ΕΟΚ) αριθ. 232/83 ή σε ορισμένα από τα άρθρα του, η αναφορά αυτή θεωρείται ότι αφορά τον παρόντα κανονισμό ή τα αντίστοιχα άρθρα του.
Άρθρο 4
Ο παρών κανονισμός αρχίζει να ισχύει την 1η Οκτωβρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Αυγούστου 1989.

Labels: 3
2
17
6